Besigheidsbytjies se sakeplan: Pen jou plan op papier neerDeur Leandie Bräsler In die vorige blogs het ons wenke gedeel oor hoe jy jou besigheidsidee kan ontwikkel, hoe jy jou sakeondermening kan beplan en hoe jy jou onderneming moet bemark. Hier is ’n paar wenke oor hoe jy jou besigheidsplan kan neerpen: Dit sal jou eerste bladsy wees. Skryf jou besigheid se naam boaan die papier en skryf dan ’n paar spasies ondertoe die beskrywing van jou besigheid neer – dit wil sê ’n kort paragraaf wat jou besigheidsidee en doelstellings beskryf. Mik vir vyf tot ses sinne. Indien jy reeds ’n besigheidshandelsmerk (Engels: logo) het, kan jy dit ook op die voorblad sit. Skryf een tot twee sinne wat beskryf wie die besigheidseienaar is (dit is nou jy) en die bestuurspan (jou werknemers, indien jy het). Skryf dan twee tot drie sinne oor jou besigheid se geskiedenis of agtergrond. Aangesien jou besigheid splinternuut is, sal jou geskiedenis handel oor hoe jy met jou besigheidsidee vorendag gekom het en ook waarom dit belangrik is. Nadat jy die geskiedenis of agtergrond en bestuur van jou besigheid neergeskryf het, sal die hoofgedeelte van jou besigheidsplan begin. Die plan raak vier onderwerpe aan: 1) jou produk/diens; 2) jou besigheidsdoelstellings; 3) inligting oor jou teikenmark en mededingers; en 4) befondsingvereistes of wins. Probeer om drie tot vier sinne vir elke onderwerp neer te skryf. Bespreek die basiese doelwitte vir jou besigheid, byvoorbeeld: Hennie se Hondedagsorg streef daarna om die beste en bekostigbaarste diens in jou omgewing te lewer deur na jou troeteldiere om te sien. Gesels oor die tipes kliënte wat jy in gedagte het. Bespreek jou kompetisie as daar enige mededingers is, asook jou beplande bemarkingstrategieë. Maak ’n lys van alle voorraad wat jy benodig om jou besigheid te begin, die uitgawes wat jy voorsien en die prys wat jy beplan om vir jou produk of diens te vra. Maak seker dat jy vanaf 1 April tot 31 Julie 2020 vir AfriForum en AfriVriendelik se Besigheidsbytjies-entrepreneurskompetisie inskryf. Hierdie kompetisie word aanlyn gedryf op www.besigheidsbytjies.co.za en inskrywings is absoluut gratis. Laerskoolleerders en graad 8- en 9-leerders kan hiervoor inskryf. Daar is groot pryse op die spel. Laai gerus gratis AfriForum en AfriVriendelik se Besigheidsbytjiegids hier af waar jy solank aan jou sakeplan kan begin werk. Besigheidsbytjies is ’n inisiatief van AfriForum.